description: Ternet Ninja er tilbage! Og denne gang går turen til Thailand, hvor den uheldige Aske sammen med sin ternede ninja-ven genoptager kampen for at få retfærdigheden til at ske fyldest. Ternet Ninja blev bidt i stumper og stykker efter mødet med en glubsk narkohund i Bangkok Lufthavn i Anders Matthesens første børnebog Ternet Ninja, som udkom i 2016 til stor anmelderros og sammenligninger med både Ole Lund Kirkegaard og Bjarne Reuter. Nu fortsætter historien i en bog 2, hvor ånden efter den gamle japanske ninja opstår i ny skikkelse, men med samme rapkæftede personlighed. Den nye historie følger Aske og hele hans pukkelryggede familie på ferie: papfar Jørn, som har gang i et nyt projekt (denne gang en tarm-app), Sune med den glubende appetit, Askes mor Sirene og onkel Stewart, ikke at forglemme. Det går ikke stille for sig i Bangkok og omegn, når den højrøstede familie slår sig løs.Bøgerne er gennemillustrerede med s/h stregillustrationer af Thorbjørn Christoffersen i samme tegnestil som filmen.Pressen skriver:»Anders Matthesens anden bog om Aske fra 7. og ninjaånden Taiko Nakamura er en hæsblæsende røverhistorie med sjove replikker og et actionmættet klimaks.«- Erik Barkman, Weekendavisen»Romanen er rigtig dejlig at læse, og med den velkendte sprudlende humor og sproglige energi - og dertil det gode plot, de ferme persontegninger og den spænding, der gør, at man som læser trækkes igennem den og slet ikke har lyst til andet end bare at vende blad efter blad. Det er en super dejlig oplevelse.«- Eiler Jensen, Børn Bøger»Ternet Ninja 2 lever til fulde op til niveauet i første bind i det, der tydeligvis er på vej til at blive en serie for børn og barnlige sjæle. Det kan man kun glæde sig over, for Matthesen leverer varen som Bjarne Reuters værdige arvtager. Med mundret sprog, skarpe dialoger, fjollet humor og fyndige, hverdagsfilosofiske pointer fortæller han en grotesk historie om en (næsten) helt almindelig dreng og hans (næsten) helt almindelige familie og om en (næsten) helt almindelig forbrydelse […] Ikke nok med, at Ninjaen kan kravle ind i en ny krop, pindsvin, bamse eller whatever, Anden formår også at hoppe ind i sin læsers hoved. Så har man altså visse evner.«**** - Merete Reinholdt, Berlingske»Tænk, at en lille ternet dukke med øjne af knapper og et sværd på størrelse med en tandstik kan gå hen og blive kult! […] Ubesværet og slentresludrende bevæger forfatteren sig igennem handlingen, til den slutter med en grande finale og et plask […] det ser ud, som om der kommer et tredje bind snart og straks. Er der ikke ninjaer på Månen?«**** - Steffen Larsen, Politiken»Det er endnu en fantastisk morsom og tempofyldt bog i serien om den ternede ninja […] En pragtfuld 2'er.«- Martin W Hansen, Lektør»Anders Matthesens talent ligger ikke bare i hans vanvittigt fantasifulde og sjofle sprog, men i timingen. Hans timing får en dialog til at virke sprængfarlig […] vi skal glæde os over, at Anders Matthesen har kastet sig over børnebøgerne, for han vil sgu noget med det.«- Anita Brask Rasmussen, Information»Mesterlige Matthesen inviterer på den vildeste ferie, og den lille, aggressive ninja er tilbage i ny form. Stadig psykopathævngerrig, morderisk og helt igennem genial […] Anders Matthesens kæmpe fortælletalent og formidable humor fylder siderne helt ud, men det hverken kan eller må være anderledes.«- Jette Holmgaard Greibe, Litteratursiden»Matthesen har gjort det igen. Skrevet en forrygende, fabelagtig og fantasifuld historie, der vil blæse dig omkuld. Han sprudler hvis muligt endnu mere i Ternet Ninja 2 og gør alle bekymringer om bog 2 kan leve op til bog 1 til skamme. Jeg er sikker på, at den kan få børn til at læse i ferien - helt frivilligt.- Rikke Dyrhave, Æseløre»Den er en rigtig god bog, som både er for børn, unge og voksne. Den kan derfor skabe et samlingspunkt, og vil helst sikkert være fantastisk i hver bogreol, som ønsker at samle familien […] Den kan kun anbefales herfra.«9/10 - Bookeater»Ternet Ninja er vel nok det bedste bud på en arvtager til Bjarne Reuters Bertram-bøger. De er sjove og skæve, skildrer såkaldt almindelige mennesker, og Anders Matthesen er loyal over for alle bogens karakterer. At bøgerne tilmed giver mulighed for en snak med børnene om virkeligheden for børn andre steder i verden, er kun et plus.«- Maibritt Lindblad, Bogvægten »Roald Dahl møder Tømmermænd i Thailand i det nyeste påfund fra fantasifulde Anders Matthesens snørklede hjerne […] En mere værdig efterfølger finder man sjældent.«****** - Kira Back Pedersen, Metronaut»Anders Matthesen har en fortælleglæde, der ramme drenge, piger og voksne med. Han skriver, så man fornemmer, at det er en fortælling, han selv er optaget af.«- Bodil Christensen, Bogbotten
title: Ternet Ninja 2
publisher: Høst  Søn